**Revisorveiledning for prosjektansvarlig som mottar tilkot over kr. 200 000 fra Vestland fylkeskommune**

Oppdraget skal utføres i samsvar med ISRS 4400 **"Avtalte kontrollhandlinger**" og skal resultere i **«rapport om faktiske funn»** til Vestland fylkeskommune**.** De avtalte handlingene skal utføres for å bistå Vestland fylkeskommune i vurderingen av riktigheten av dokumentasjonen overfor Vestland fylkeskommune og skal inneholde følgende kontrollhandlinger:

 1. Det skal kontrolleres om regnskapsrapporten gjenspeiler utgifter som er ført i prosjektansvarlig sitt ordinære regnskap for den aktuelle rapporteringsperioden.

**NB! En revisorattest uten bekreftelse på totale faktiske kostnader er IKKE godkjent.**

2. Det skal kontrolleres at anmodet tilskuddsandel ikke overstiger den prosentandelen angitt i den signerte kontrakten for prosjektet, og at totalt støtte ikke overstiger innvilget total støtte for prosjektet i henhold til kontrakten.

3. Det skal kontrolleres at prosjektets påførte personalkostnader/lønnskostnader er dokumentert i underliggende timelister med spesifikasjon av oppgavene som er utført på prosjektet. Det skal kontrolleres at timesatsen som er benyttet kan grunngis i underliggende indirekte kostnader i henhold til gjeldende regelverk for innovasjon prosjekter.

4. På stikkprøvebasis skal det utføres kontroll av de bokførte kostnadene mot underliggende dokumentasjon med tanke på hvorvidt kostnadene er aktuelle for prosjektet og at kostnadene er registrert med riktig beløp.